വിരാട് കോഹ്ലിക്ക് 33ാം പിറന്നാള് ആശംസകളുമായി കായിക പ്രേമികള് ടി 20 ലോകകപ്പില് സ്കോട്ലാന്ഡിനെതിരായ നിര്ണായക മത്സരം ഇന്ന് നടക്കാനിരിക്കെ ഇന്ത്യന് നായകന് വിരാട് കോഹ്ലിക്ക് 33ാം ജന്മദിനാശംസകളുമായി കായികപ്രേമികള്. 1988 നവംബര് അഞ്ചിനാണ് ഇന്ത്യന് ക്രിക്കറ്റിന്റെ കപ്പിത്താന് ജനിച്ചത്. എ പ്രൌഡ് ഹസ്ബന്ഡ് ആന്ഡ് ഫാദര് എന്ന് ട്വിറ്ററില് സ്വയം വിശേഷിപ്പിക്കുന്ന കോഹ്ലിക്ക് മകള് ജനിച്ച ശേഷമുള്ള ആദ്യ പിറന്നാള് കൂടിയാണിത്.പാക്കിസ്താനെതിരെയുള്ള മത്സരശേഷം മുഹമ്മദ് ഷമിക്കെതിരെ ഉയര്ന്ന വിമര്ശനങ്ങളില് പ്രതികരിച്ച ശേഷം കോഹ്ലിയുടെ 10 മാസം പ്രായമുള്ള മകള്ക്കെതിരെ ബലാത്സംഗ ഭീഷണി ഉയര്ന്നിരുന്നു. സംഭവത്തില് ഡല്ഹി വനിതാ കമ്മീഷന് ഡെല്ഹി പൊലീസിന് നോട്ടീസയച്ചിരിക്കുകയാണ്. 200 ശതമാനം ഷമിക്കൊപ്പമാണെന്നും മതത്തിന്റെ പേരില് വിവേചനം നടത്തുന്നത് ഒരു മനുഷ്യന് ചെയ്യാനാകുന്ന മോശം കാര്യമാണെന്നും കോഹ്ലി പ്രതികരിച്ചിരുന്നു. ഏതായാലും HappyBirthdayViratKohli എന്ന ഹാഷ്ടാഗ് ട്വിറ്റര് ട്രെന്ഡിങില് ഒന്നാമതാണ്. ടി 20 ലോകകപ്പില് സെമിയില് ഇന്ത്യന് ടീമെത്തുന്ന കാര്യത്തില് ആശങ്ക നിലനില്ക്കേയാണ് കോഹ്ലിയുടെ പിറന്നാള് എത്തുന്നത്.ലോകകപ്പ് സന്നാഹ മത്സരങ്ങള് വിജയിച്ചു തുടങ്ങിയ ടീം, ആദ്യ രണ്ടു മത്സരങ്ങളിലും അമ്ബേ പരാജയപ്പെട്ടിരുന്നു. എന്നാല് അഫ്ഗാനിസ്താനെതിരെ ടൂര്ണമെന്റിലെ ഏറ്റവും വലിയ സ്കോര് നേടി വിജയവഴിയില് തിരിച്ചുവന്നു. സ്കോട്ലാന്ഡിനെതിരെയും വിജയം തുടരാനാണ് ശ്രമം. എന്നാല് ഇതര ടീമുകളുടെ പ്രകടനം കൂടി സെമിഫൈനല് പ്രവേശനത്തില് നിര്ണായകമാകും.ടി 20 ലോകകപ്പോടെ കോഹ്ലി നായക സ്ഥാനം ഒഴിയുകയാണ്. ഏകദിനത്തിലും ക്യാപ്റ്റന്സി ഒഴിയും. നായകസ്ഥാനത്തിന്റെ സമ്മര്ദത്തില് കളിമികവ് നഷ്ടപ്പെടുന്നത് ഒഴിവാക്കാനാണ് താരത്തിന്റെ തീരുമാനം. രോഹിത് ശര്മ നായകനാകണമെന്ന് പുതിയ കോച്ച് രാഹുല് ദ്രാവിഡ് അഭിപ്രായപ്പെട്ടിരുന്നു. ഐ.പി.എല്ലില് ബാംഗ്ലൂര് റോയല് ചാലഞ്ചേഴ്സ് ക്യാപ്റ്റന്സി കോഹ്ലി ഒഴിയുകയാണ്. എതായാലും സാമൂഹിക മാധ്യമങ്ങളില് കോഹ്ലിയ്ക്ക് പിറന്നാള് ആശംസ നേര്ന്ന് ആരാധകരുടെ പോസ്റ്റുകളും വീഡിയോകളും പ്രചരിക്കുകയാണ്. ബാംഗ്ലൂര് റോയല് ചാലഞ്ചേഴ്സ് ആരാധകരും ക്യാപ്റ്റന് ആശംസകളുമായി രംഗത്തുണ്ട്.